Обобщена справка

за постъпилите предложения по чл. 26 от Наредбата за провеждане на обществени консултации на територията на Столична община към публикуван за обществени консултации Доклад с рег. № СОА25-ВК66-4665/10.06.2025 г. и проект на решение относно приемане на Наредба за изменение и допълнение на Наредбата за определяне и администриране на местни такси и цени на услуги, предоставяни от Столична община, приета с Решение № 894 по Протокол № 93 от 23.11.2006 г.

1. Справка на постъпилите предложения

|  |  |  |  |
| --- | --- | --- | --- |
| Автор/ вносител | Въпрос, коментар, препоръка, предложение | Становище | Отговор/ коментар |
| СНЦ "Такси клуб - България" | 1. Да се изготвят детайлни разходни калкулации за всички извършвани от общинската администрация услуги, в съответствие с чл.7а от ЗОАРАКСД и чл. 115а от ЗМДТ, включително за услуги, за които не е предложено  увеличаване на таксата. | Предложението не се приема. | Разпоредбата на чл.7а от ЗОАРАКСД указва, формирането на размерите на таксите, събирани от административните органи във връзка с **регулирането и контрола върху** **стопанската дейност по същия закон,** да се определят по методиката към него. НОАМТЦУПСО е приета на основание чл.9 от ЗМДТ и в нейния обхват са включени услугите, предоставяни от структурните звена на Столична община, заедно с техните такси, респ. цени. В този смисъл, в приложното й поле, попадат различни видове услуги, като малка част от тях могат да бъдат асоциирани като такива, насочени основно, но не само, към **регулирането и контрола върху** **стопанската дейност.** В частност, в известна степен, към този вид услуги, могат да бъдат причислени „техническите услуги“, чиито размери на такси са установени в НОАМТЦУПСО с нейното приемане и са съобразени с правилата относно начина на формирането им. Следва да се отбележи, че таксите за технически услуги преминаха и през съдебен контрол.  Инфлацията и промяната в нивата на работната заплата в страната, безспорно са показатели, които влияят върху структуроопределящите разходи за предоставяне на услугите. В тази връзка, подробни аргументи са изложени в доклада. Допълнително, размерите на таксите за технически услуги бяха променени от СОС с Решение № 394 по Протокол № 40 от 12.06.2025 г., въз основа на Доклад с рег.№ СОА25-ВК66-3512/ 29.04.2025г., внесен от група общински съветници.  Предвид цитираното решение на СОС, предложеният за обществени консултации проект на решение за изменение на НОАМТЦУПСО е променен в частта относно техническите услуги, като от него отпадат услугите, заедно с техните такси и цени, за които СОС вече се е произнесъл на 12.06.2025г.  Следва да се има предвид, че ЗМДТ установява правила за формиране на размерите на местните такси в чл.7 и чл.8 от него, като основен принцип е изведен принципът за тяхната разходоориентираност, което е съобразено в настоящия проект на НИД на НОАМТЦУПСО.  Относно приложението на чл. 115а от ЗМДТ, следва да се има предвид, че същият е относим само спрямо административните услуги по чл.110 от ЗМДТ и по аргументите изложени по-горе неговото действие е съобразено в предложения проект на НИД на НОАМТЦУПСО.  По отношение на предложението за изготвяне на *калкулации за всички извършвани от общинската администрация услуги, вкл. за които не е предложено увеличаване на таксата*, същото не може да бъде прието, доколкото необходимостта от аргументиране е въведена като изискване само спрямо предлагани промени в нормативен акт, а не към целия акт. |
| 2. Да се актуализира оценката на въздействието, като в нея се включат конкретни данни за ефекта върху различните групи граждани и бизнеса, както  и анализ на алтернативи (поетапно увеличение, дигитализация). | Предложението не се приема. | Частичната предварителна оценка на въздействие е изготвена съобразно нормативно установените правила, като съдържа описание на проблема, който следва да бъде решен, установени са цели, които да бъдат постигнати, както и са формулира варианти на действие, водещи до решаване на проблема.  Допълнително, доколкото се предлага като алтернатива *поетапно увеличение*, следва да се има предвид, че с настоящата НИД на НОАМТЦУПСО се предлага актуализация на част от включените в обхвата на наредбата услуги, както и въвеждане на редица нови такива. А относно, предложението за дигитализация, то същото е неотносимо, доколкото по отношение на предоставяните по електронен път услуги, проектът на НИД на НОАМТЦУПСО е съобразен със Закона за електронното управление и ЗМДТ. |
| Антон Душев | Предлага в проекта на Решение на СОС в § 13, т. 2 да се измени по следния начин:  "т. 2. Точка 5 се отменя." | Предложението не се приема. | Посочената точка отпада от проекта на решение за изменение на НОАМТЦУПСО, предвид, че същата е променена от СОС с Решение № 394 по Протокол № 40 от 12.06.2025 г., въз основа на Доклад с рег.№ СОА25-ВК66-3512/ 29.04.2025г., внесен от група общински съветници. |

2. Анализ за резултатите от процеса на обществено консултиране

2.1 Осъществени дейности

Във връзка с чл.26, ал.5 от Закона за нормативните актове и чл.26 от Наредбата за провеждане на обществени консултации на територията на Столична община, проектът на решение за приемане на Наредба за изменение и допълнение на Наредбата за определяне и администриране на местни такси и цени на услуги, предоставяни от СО, приета с Решение № 894 по Протокол № 93 от 23.11.2006 г., заедно с всички относими документи, са публикувани за обществено обсъждане на електронния портал на общината. Обществените консултации имаха за цел да се съберат мнения от всички заинтересовани граждани или организации и по-специално осигуряването на отворен и ясен за гражданите процес на вземане на решения от местната власт, в резултат на което да се стигне до приемането на по-устойчиви и обществено признати решения и политики на местно ниво.

2.2 Форми на консултиране

Обществените консултации се проведоха под формата на писмени консултации. Писмените консултации се проведоха в продължение на 30 (тридесет) дни – считано от датата на публикуване на съобщението на Портала за обществени консултации – 10.06.2025 г. Писмени становища, мнения и коментари можеха да бъдат подавани, както следва: - на хартиен носител, на адрес: гр. София, ул. „Московска“ № 33, партер – фронтофис; - по електронен път, на ел. поща: m.barakova@sofia.bg; m.stoimenova@sofia.bg.

2.3 Участници

Заинтересовани страни и техни становища, взели участие в писмените консултации, са публикувани на Единния портал за обществени консултации на Столична община.

2.4 Споделени мнения, предложения и коментари

Постъпили коментари, препоръки, предложения по време на писмените консултации са видими в т. 1 от настоящата справка.

2.5 Приети и отхвърлени предложения с аргументи

Информацията за приети и отхвърлени предложения е видима в т. 1 от настоящата справка.